laion/Wikipedia-Exotic huggingface dataset:
ג'ולי הרט בירס

ג'ולי הרט בירס ( Julie Hart Beers;‏ 1835 – 13 באוגוסט 1913) הייתה ציירת נוף אמריקאית הקשורה לאסכולת נהר הדסון, שהייתה אחד מציירי הנוף המקצועיים המצליחים מבחינה מסחרית בימיה. ג'ולי הרט נולדה בפיטספילד, מסצ'וסטס, היא הייתה בתם של ג'יימס הרט ומריון (רוברטסון) הרט, שהיגרו מסקוטלנד בשנת 1831. אחיה הגדולים ויליאם הרט וג'יימס מקדוגל הרט היו גם הם ציירי נוף חשובים באסכולת נהר הדסון. בשנת 1853 התחתנה עם העיתונאי ג'ורג' וושינגטון בירס. לאחר מותו בשנת 1856 עברו היא ושתי בנותיה לעיר ניו יורק, שם היו לאחיה אולפנים משלהם. כמו רוב האמניות באותה תקופה, לא היה לה חינוך רשמי לאמנות, אך מעריכים שהיא אומנה על ידי אחיה. עוד בשנות הארבעים לחייה, עם בעלה השני, פיטר קמפסון, היא עברה למטוקן, ניו ג'רזי, שם הקימה סטודיו משלה. היא המשיכה להשתמש בשם המשפחה בירס כשחתמה על יצירות האמנות שלה. בזמן מותה היא התגוררה בטרנטון. עד שנת 1867, בירס הציגה את ציוריה. אף על פי שהיה לה סטודיו משלה בניו ג'רזי, היא המשיכה להשתמש בסטודיו של ויליאם ברחוב 10 בעיר ניו יורק כאולם תצוגה. היא הייתה בין מעט הנשים שהפכו לציירת נוף מקצועית, בין היתר מכיוון שנשים הודרו מההשכלה הרשמית וההזדמנויות לתערוכה. הסגנון הבוגר של בירס מתבטא ביצירות מאוזנות היטב עם פרטים. בשנות ה-70 וה-80 של המאה ה-19, היא הציגה לעיתים קרובות באקדמיה הלאומית לעיצוב וכן באגודה לאמנות בברוקלין, בבוסטון ובאקדמיה לאמנויות בפנסילבניה. היא הצליחה למכור עבודות רבות באמצעות האגודה לאמנות בברוקלין, היא גם לקחה גם קבוצות נשים ללימוד ציור ורישום להרי ניו יורק וניו אינגלנד כדי להוסיף לכנסותיה. מדיה וקבצים בנושא ג'ולי הרט בירס בוויקישיתוף "Julie Hart Beers" (ארכיון) Krieger, Jennifer C. "Women Artists of the Hudson River School". AFA News, March 21, 2010. Gerdts, William H., and Katherine Coffey. Women Artists of America 1707-1964, 1965
יחסי טורקיה–מרוקו

יחסי טורקיה-מרוקו (בטורקית: Fas-Türkiye ilişkileri, בערבית: العلاقات التركية المغربية) הם היחסים הכלכליים, צבאיים, אידאולוגיים והדיפלומטיים בין ממלכת מרוקו ובין הרפובליקה הטורקית. היחסים הדיפלומטיים בין שתי המדינות כוננו לראשונה ב־17 באפריל 1956, בעת שממשלות שתי המדינות הכריזו על הכרה הדדית עם הקמתה של ממלכת מרוקו כמדינה עצמאית, לאחר עזיבת הצרפתים את האזור. עוד באותה הכרזה הצהירה ממשלת טורקיה (שגם כן הייתה יחסית חדשה) כי מרוקו היא מעצמה חשובה באזור הים התיכון. בשנת 2006 נחתם הסכם סחר חופשי בין המדינות, שאפשר ייבוא וייצור הדדי בין שתי המדינות ללא מכס. משרדי החוץ של שתי המדינות מוכירים אחד לשני ומשתפים פעולה בנושאים אסטרטגיים, כמו מלחמה בטרור מוסלמי קיצוני או שיתופי פעולה צבאיים שונים. בשנת 2013 הוקמה "מועצה אסטרטגית ברמה גבוהה" בשותפות משרדי הביטחון והחוץ של שתי המדינות. היחסים התעמקו עוד יותר כשנשיא טורקיה, רג'פ טאיפ ארדואן, ביקר במרוקו ב־3–4 ביוני 2013 והתארח בכמה אתרים היסטוריים חשובים, לצד כמה פגישות עם מועצת הביטחון של מרוקו, מוחמד השישי מלך מרוקו ובכירים במשרד החוץ המרוקאי. במהלך הפגישה הצהיר נשיא טורקיה כי המועצה האסטרטגית שהוקמה תחל לפעול עוד משנת2013. נציגות של ממשלת מרוקו ביקרה בטורקיה ב־23–27 במאי 2016, ולאחר מכן בכירי ממשל טורקיה ביקרו במרוקו ב־17–22 באפריל 2018. כיום טורקיה ומרוקו נהנות מיחסים כלכליים חזקים. בעקבות הסכם הסחר החופשי שהוכרז בשנת 2006, קשרי הסחר הדו-צדדיים של טורקיה עם מרוקו צברו תאוצה והיקף הסחר בין המדינות עלה על 2.7 מיליארד דולר אמריקני בשנת 2018. From Rep. of Turkey Ministry of Foreign Affairs, Republic of Turkey Ministry of Foreign Affairs From Rep. of Turkey Ministry of Foreign Affairs, Republic of Turkey Ministry of Foreign Affairs
גן אלנבי

האם התכוונתם ל... גן אלנבי (באר שבע) – גן בעיר העתיקה של באר שבע, השוכן בפינת הרחובות העצמאות והרצל. גן אלנבי (חיפה) – גן ברחוב יפה נוף 120 בחיפה, עם רחבת תצפית הצופה על נמל ומפרץ חיפה. כיכר אלנבי – כיכר נמצאת מאחורי התחנה המרכזית החדשה בירושלים. כיכר המושבות – מפגש של חמישה רחובות בתל אביב: רחוב אלנבי מצפון והמשכו כרחוב העלייה מדרום, דרך בגין ממזרח והמשכה כדרך יפו במערב, ורחוב החשמל המוביל לשכונת רמת השרון וגן החשמל בצפון מזרח.
אנתוני פילר

אנתוני יוג'ין פילר (באנגלית: Anthony Eugene Peeler; נולד ב-25 בנובמבר 1969) הוא כדורסלן עבר אמריקאי, אשר שיחק בליגת ה-NBA בין השנים 1992–2005. ממוצעיו הכוללים לאורך 13 עונותיו בליגה הם 9.7 נקודות, 2.6 ריבאונדים ו-2.4 אסיסטים למשחק. פילר נולד וגדל בקנזס סיטי שבמיזורי. בשנת 1988 זכה בתואר כדורסלן התיכונים המצטיין של מיזורי ("Missouri Mr. Basketball"), ונבחר להשתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית. בין השנים 1988–1992 למד באוניברסיטת מיזורי, ושיחק בקבוצת הכדורסל שלה (ה"טייגרס") תחת המאמן נורם סטיוארט. בעונתו הראשונה העפילה הקבוצה לשלב שמינית גמר טורניר אליפות המכללות (NCAA Sweet Sixteen), בו הפסידה מול אוניברסיטת סירקיוז בתוצאה 80–83. בעונתו האחרונה עם הטייגרס נבחר לחמישיית העונה השנייה של ליגת המכללות (Second-team All-American) וזכה בתואר שחקן העונה של מחוז Big Eight, לאחר שהוביל את כל שחקני המחוז עם 23.4 נקודות בממוצע למשחק, אליהן הוסיף ממוצעים של 5.5 ריבאונדים, 3.9 אסיסטים ו-2.1 חטיפות למשחק. בעת סיום לימודיו הוביל את כל השחקנים בתולדות הקבוצה בסך אסיסטים (497) וחטיפות (196), וכן ניצב במקום השלישי ברשימת הקלעים המובילים בתולדותיה (1,970 נקודות). בדראפט ה-NBA‏ 1992 נבחר פילר בבחירה ה-15, על ידי לוס אנג'לס לייקרס. בארבע עונותיו עם הלייקרס פתח בכרבע ממשחקי קבוצתו, ותרם 10.6 נקודות, 2.3 ריבאונדים ו-2.0 אסיסטים בממוצע למשחק. בעונת 1994/1995 העפיל עם הלייקרס לחצי גמר האזור המערבי בפלייאוף, בו הפסידו מול סן אנטוניו ספרס בתוצאה 2–4. לקראת עונת 1996/1997 הועבר עם ג'ורג' לינץ' בטרייד לוונקובר גריזליס, לקראת עונתה השנייה ב-NBA. בעונתו המלאה היחידה בקבוצה קבע שיא קריירה של 14.5 נקודות בממוצע למשחק, אולם הגריזליס סיימו עם המאזן הגרוע ביותר בליגה; 14–68. ב-4 בפברואר 1997 קלע פילר שיא קריירה של 40 נקודות בהפסד קבוצתו מול ניו ג'רזי נטס. בפברואר 1998, לאחר כעונה וחצי עם הגריזליס, הועבר בטרייד למינסוטה טימברוולבס בתמורה לדאג וסט. בפלייאוף 1998 הוביל את קלעי קבוצתו עם 16.2 נקודות בממוצע למשחק, אך הטימברוולבס הפסידו בסיבוב הראשון מול סיאטל סופרסוניקס, בתוצאה 2–3. בכל אחת מ-5 העונות הבאות הודח עם מינסוטה בסיבוב הפלייאוף הראשון, ולאורך התקופה קלע 9.3 נקודות בממוצע למשחק. ביוני 2003 נשלח עם ג'ו סמית' בטרייד למילווקי באקס, תמורת סם קאסל וארווין ג'ונסון, אולם מיד שוחרר מהקבוצה. באוגוסט 2003 חתם על חוזה בסקרמנטו קינגס. בעונתו היחידה עם הקינגס קלע 5.7 נקודות בממוצע למשחק כמחליפו מהספסל של דאג כריסטי, וסייע לקבוצה להעפיל לחצי גמר המערב. באותה עונה הוביל את כל שחקני הליגה עם 48.2% קליעה לשלוש. בעונת 2004/2005 שיחק פילר עבור וושינגטון ויזארדס, ובקיץ 2005 פרש ממשחק, בגיל 35. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של פילר ב-NBA, באתר basketball-reference.com רשימת המשתתפים במשחקי מקדונלד'ס אול-אמריקן לפי שנה, באתר basketball-reference.com סטטיסטיקות המכללות של פילר, באתר sports-reference.com רשימת הנבחרים בדראפט 1992, באתר basketball-reference.com פילר ולינץ' נשלחים בטרייד ללייקרס, באתר לוס אנג'לס לייקרס, 17 ביולי 1996 סטטיסטיקות המשחק בין הגריזליס לנטס, באתר basketball-reference.com סטטיסטיקות הסדרה בין מינסוטה לסיאטל, באתר basketball-reference.com פילר וסמית' נשלחים בטרייד למילווקי, באתר ESPN,‏ 27 ביוני 2003
עונת 1930/1931 בליגה ב'

עונת 1930/1931 בליגה ב' (כונתה גם מחלקה ב') הייתה אמורה להיות העונה הראשונה של ליגה ב' בכדורגל בארץ ישראל. וזאת לאחר הקמת ההתאחדות לכדורגל הישראלית ב-1928 במהלך תקופת המנדט. הליגה אמורה הייתה להיות ליגת המשנה בכדורגל הארץ ישראלי, ושנייה לליגה הארצית של אותה עונה. בליגה זו תוכננו לשחק 43 קבוצות בסך הכל ב-4 ליגות מחוזיות. ליגה זו נבנתה בעיקר מקבוצות מילואים של הקבוצות החזקות מהליגה הראשונה, ועוד קבוצות של יישובים קטנים מהאזור המחוזי. לאחר פרסום הספר הלבן שני, נוצרה מתיחות בין תושבי האזור לבין המשטר הבריטי ולכן נאסר על הקבוצות הבריטיות לשחק אל מול הקבוצות העבריות בליגה הראשונה וגם בליגה זו. ועל כן המשחקים הופסקו מעט לאחר מכן על ידי ההתאחדות. ניסיון להמשיך את הליגה הראשונה עם הקבוצות העבריות בלבד לא צלח והיא נזנחה באמצע. עונה זו ככל הנראה החלה סביב אוקטובר 1930. מספר עדויות מראות כי מכבי יונה זכתה באליפות מחוז ירושלים בעונה זו שככל הנראה הסתיימה במאי-יוני 1931. בסופו של דבר פרישתם של רוב הקבוצות מהליגות אילצה את ההתאחדות לקיים רק את הליגה במחוז תל אביב (שהתאחד למחוז אחד). מכבי יונה בראש ליגה ב', דאר היום, 29/05/1931 בליגות המחוזיות ממדרגה ב', דאר היום, 30/01/1931 רשימת הקבוצות מחלקה ב', דאר היום, תאריך: 03.10.1930 The New Palestine League The Palestine Bulletin, 01/10/1930
שפנגלר (פירושונים)

שפנגלר הוא שם משפחה ממקור גרמני שפירושו "פחח". האם התכוונתם ל... אוסוואלד שפנגלר – היסטוריון ופילוסוף גרמני גביע שפנגלר (באנגלית: Spengler Cup) - טורניר שנתי של הוקי קרח שנערך בדאבוס, שווייץ. שם העט של דייוויד פ. גולדמן במהדורה המודפסת של היומון "אסיה טיימס" בלכר
July

July (בעברית: יולי) הוא סינגל שהקליטה הזמרת-יוצרת האמריקאית נואה סיירוס. השיר יצא לאור ב-31 ביולי 2019 כסינגל ראשון מתוך המיני-אלבום השני של סיירוס, The End of Everything, על ידי חברות התקליטים קולומביה ו-RECORDS. השיר נכתב על ידי נואה סיירוס, פיטר הרדינג, ג'נה אנדרוס ומייקל סוניר והופק על ידי מייקל סוניר. הווידאו קליפ הנלווה שצולם לשיר הועלה לערוץ היוטיוב של סיירוס ב-31 ביולי 2019, בסמוך לצאתו כסינגל. הקליפ מציג את סיירוס מבצעת את השיר בשדות. מידע על הסינגל "July" באתר מיוזיק בריינז מידע על היצירה "July" באתר Discogs מילות השיר "July" באתר Genius סרטון השיר "July" באתר יוטיוב נואה סיירוס, פיטר הרדינג, ג'נה אנדרוס, מייקל סוניר July Noah Cyrus (באנגלית), נבדק ב-2020-05-22 Noah Cyrus - July (Official Video), נבדק ב-2020-05-22 Gold & Platinum, RIAA (באנגלית אמריקאית)
דארק אנ סטורמי

דארק אנ סטורמי (באנגלית: Dark 'n' Stormy, אפל וסוער) הוא קוקטייל המוכר רשמית על ידי איגוד הברמנים הבינלאומי. מורכב מג'ינג'ר ביר ורום שחור, במקור של מותג Gosling's. לעיתים מוספים לו מעט סירופ סוכר או מיץ ליים. הקוקטייל נרשם כסימן מסחרי ב-1991, אך לטענת הרומשים הוא הומצא לאחר מלחמת העולם הראשונה בברמודה. רושמי הסימן הם חברת Gosling Brothers (אנ'), חברת משקאות חריפים ברמודית. במקור, הקוטייל היה חייב להכיל ג'ינג'ר ביר בריט (Barritt's) ורום שחור של מותג גורסלינג, אך בהמשך (לאחר פירוק שיתוף הפעולה), חברת גרוסלינג החלה לייצר ג'ינג'ר ביר משלהם. השם המקורי שרשמה חברת גרוסלינג הוא Dark n' Stormy (עם גרש בודד). השם שמופיע באיגוד הברמנים הבינלאומי הוא Dark 'n' Stormy (עם שני גרשים). חברת גרוסלינג משתמשת בזכויות על השם המסחרי על מנת למנוע שימוש ברום של מותג אחר לצורך הכנת הקוקטייל. לכן ברים מסוימים מגישים את הקוקטייל תחת שמות אחרים. הקוקטייל דומה מאוד למוסקו מיול ולמעשה נבדל ממנו ברכיב אחד: וודקה במקום רום שחור. קיימת וריאציה בה מוספים גם סיידר תפוחים. לקוקטייל הזה קוראים לעיתים קוראים דארק אנ סטורמי סיידר. מדיה וקבצים בנושא דארק אנ סטורמי בוויקישיתוף story-dark-n-stormy-cocktail, אתר sailingscuttlebutt dark-n-stormy-cider, אתר thebermudian
Blow (שיר של קשה)

"Blow" (בעברית: "לנשוף") הוא סינגל שהוקלט על ידי הזמרת-יוצרת האמריקאית קשה, מתוך המיני-אלבום הראשון שלה, Cannibal. השיר יצא לאור ב-8 בפברואר 2011, על ידי חברת התקליטים תקליטי RCA, כסינגל השני מתוך המיני-אלבום. השיר הגיע למקום הראשון במצעד השירים של הולנד. השיר נכתב על ידי קשה, קלאס אהלונד, ד"ר לוק, קול קוג'אק, בני בלנקו ומקס מרטין והופק על ידי ד"ר לוק, קול קוג'אק, בני בלנקו ומקס מרטין גם כן. בנוסף להצלחה הבינלאומית של השיר, הוא זכה להצלחה גם בישראל, כאשר כבש את פסגת מצעד השירים של מדיה פורסט. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות. הווידאו קליפ הרשמי של השיר פורסם ב-25 בפברואר 2011. בתחילת הקליפ, ניתן לראות את קשה יושבת על כורסה שחורה, כשמולה יושבים על ספה שני חדי-קרן, תוך שזו שותה שמפניה. השלושה מדברים ובכך מתחיל הקליפ, במהלכו עורכת קשה מלחמת לייזר מול גבר, שראשו לבסוף נתלה על הקיר. נכון למאי 2020, מונה הצפיות של הקליפ עומד על למעלה מ-80 מיליון צפיות. מידע על הסינגל "Blow" באתר מיוזיק בריינז מידע על היצירה "Blow" באתר Discogs סרטון השיר "Blow" באתר יוטיוב קשה, קלאס אהלונד, ד"ר לוק, קול קוג'אק, בני בלנקו, מקס מרטין ד"ר לוק, קול קוג'אק, בני בלנקו, מקס מרטין Cannibal, נבדק ב-2020-05-30 Cannibal by Kesha, Genius (באנגלית) Kesha – Blow (באנגלית), נבדק ב-2020-05-30 Stichting Nederlandse Top 40, Ke$Ha - Blow, Top40.nl (בהולנדית) מדיה פורסט - לדעת שאתה באוויר, באתר web.archive.org, ‏2015-02-16 Blow, נבדק ב-2020-05-30 Ke$ha - Blow (Official Music Video) Gold & Platinum, RIAA (באנגלית אמריקאית) Blow - Single by Ke$ha - Download Blow - Single on iTunes, web.archive.org, ‏2010-12-07 "Home > Top 40/Mainstream > Future Releases". All Access. אורכב מ-המקור ב-4 בינואר 2011. נבדק ב-31 בינואר 2011. {{cite web}}: (עזרה) "Blow – Single von Ke$ha". iTunes Store (בגרמנית). Apple, Inc. נבדק ב-20 במרץ 2011. {{cite web}}: (עזרה) "Blow". Amazon.de. נבדק ב-31 במרץ 2011. {{cite web}}: (עזרה) Blow, נבדק ב-2020-05-30
רונן כהן

רונן כהן (נולד ב-1973) הוא קצין צה"ל בדרגת תת-אלוף במילואים, ששימש כקצין לוגיסטיקה ראשי. כהן נולד וגדל בחדרה עד שנת 1999, עת עבר להתגורר בקצרין שברמת הגולן. הוא התגייס בשנת 1991 כלוחם בגדוד 932 בחטיבת הנח"ל. הוא יצא לקורס מ"כים ומילא תפקידים פיקודיים בחטיבה בגדוד 50 בתור מפקד כיתה, סמל מחלקה עד לתפקיד רס״פ פלחו״ד גדוד 50. ב-1997, לאחר תקופה כלוחם, עבר כהן מחיל הרגלים לחיל התחזוקה, ויצא לקורס קצינים במסגרתו. הוא שירת כסגן מפקד פלוגת המפקדה בגדוד 932 ובהמשך התמנה למ"פ מפקדה של בא"ח נח"ל. לאחר תפקיד בבא״ח התמנה לקצין לוגיסטיקה של חטיבה 623 כיום חטיבה 55 בתקופת מבצע חומת מגן. במעלה הדרך התקדם כהן בחטיבה ומונה לקצין הלוגיסטיקה של חטיבת הנח"ל. לאחר מכן, שירת כהן כעוזר קצין לוגיסטיקה באוגדה 319 ואוגדה 36 וכסגן מפקד האגד הלוגיסטי בפיקוד צפון, ובהמשך כקצין לוגיסטיקה אוגדתי בעוצבת עמוד האש, בעוצבת געש ובעוצבת הגליל. בשנת 2015 מונה כהן למפקד מגמת המפקדים בבה"ד 6, בסיס ההדרכה של חיל הלוגיסטיקה. במקביל, למד לתואר ראשון בלוגיסטיקה באוניברסיטת בר-אילן ולתואר שני בביטחון לאומי, באוניברסיטת חיפה. בקיץ 2016 מונה לקצין הלוגיסטיקה הפיקודי של פיקוד העורף, במהלכו, השתתף בשני אירועים מרכזיים בפיקוד – קריסת חניון הברזל ברמת החייל וגל השריפות בישראל. בשנת 2018 מונה לתפקיד קצין הלוגיסטיקה הפיקודי של פיקוד הצפון. ב-9 בפברואר 2020 מונה כהן לקצין לוגיסטיקה ראשי בצה"ל עד אוגוסט 2023. רונן נשוי לגלית ואב לשלושה ילדים, וכיום מתגורר עם משפחתו במושב אניעם שברמת הגולן. מדיה וקבצים בנושא רונן כהן בוויקישיתוף הכירו – אל”מ רונן כהן, מאניעם, הוא קצין הלוגיסטיקה של פיקוד העורף, באתר שישי בגולן והגליל, ‏25 במאי 2017 חנן גרינברג, לראשונה מ-2006: צה"ל תרגל לוגיסטיקה ללחימה, באתר ynet, 6 במאי 2011 מינויים חדשים בצה"ל, באתר צה"ל, ‏18 בספטמבר 2017 רשימת המפקדים החדשים בצה"ל, באתר צה"ל, ‏5 באוגוסט 2019
תזמורת פאדלו

תזמורת פָּאדֶלוּ (בצרפתית: Pasdeloup Orchestra או Orchestre des Concerts Pasdeloup) היא תזמורת סימפונית צרפתית. תזמורת פָּאדֶלוּ שז'ול פאדלו ייסד ב-1861 בשם "קונצרטים עממיים", היא תזמורת סימפונית, התזמורת הוותיקה ביותר שעודנה קיימת בפריז. הופעותיה נועדו לקהל, שלא נהג לפקוד את הקונצרטים בשעות הערב, ובהם הציגה התזמורת קונצרטים מוזלים בימי ראשון, בזירה הענקית של "קרקס החורף" בפריז. תוכנית קונצרט הפתיחה, ב-27 באוקטובר 1861, עם תזמורת שמנתה 80 נגנים, כללה את היצירות הבאות: האוברטורה ל"אוברון" מאת ובר הסימפוניה הפסטורלית מאת בטהובן הקונצ'רטו לכינור מאת מנדלסון עם ז'אן אלאר "המנון הקיסר" מאת היידן החזרות התקיימו בימי שלישי וחמישי בקונסרבטואר של פריז ובשבתות ב"קרקס החורף" (הנגנים קיבלו 15 פרנק לקונצרט עם חזרות). המנצח הראשון היה לאנסיין, מתזמורת האופרה של פריז. הקונצרטים הראשונים כללו מוזיקה מאת ברליוז ווגנר. המיזם נחל הצלחה רבתי ו"הקונצרטים העממיים" היו למוסד של ממש, בעל תפקיד ראשון במעלה ביצירת קהל חדש, בכך שהציג לפני המאזינים את הרפרטואר האוסטרו-גרמני ובהשפעה שהייתה לו על יצירת מוזיקה סימפונית צרפתית. פאדלו התמיד בפעילותו עד 1884 וניסה לשווא להתחיל מחדש ב-1886 ביצירת פסטיבל, שהוקדש לסזאר פרנק (ונחל הצלחה). פעילות התזמורת התחדשה ב-1919, בהנהגת סרז' זנדברג ובשם "תזמורת פאדלו". ז'ול פָּאדֶלוּ (1887-1861) רנה באטון (1933-1919) אלברט וולף (1928-1925) ו-1934–1970) דזירה-אמיל אינגלברכט (1932-1928) ז'ראר דבו (1990-1970) אנדרה קאפלה היה סגן מנצח ראשי מ-1922 עד 1925. מאז 1990, אין לתזמורת מנצח ראשי קבוע והיא מנוהלת בידי ועדה; מאז 2000 יושבת בראש הוועדה הכנרת מריאן ריבייר. פטריס פונטנארוסה הוא היועץ האמנותי הנוכחי לתזמורת, ואילו ז'אן-כריסטוף קק מפקח על התנהלות קונצרטי אופנבאך. המנצח וולפגנג דרנר מנצח בקביעות על התזמורת מדי עונה מאז 1987. ז'ורז' ביזה: "סימפוניית רומא", 1869 (3 פרקים בלבד) - סוויטות "הנערה מארל", מס' 1 ו-2, 1872 - Patrie overture, 1874 קאמי סן-סאנס: 1872 Le Rouet d'Omphale אדואר לאלו: "סימפוניה ספרדית", 1875 - "מלך איס", אוברטורה, 1876 אנרי דיפארק: "לאונור", 1877 לואי אובר: "האבנרה", 1919 מוריס ראוול: "אלבוראדה דל גרסיוזו", 1919 - קברו של קופרן, 1929 דריוס מיו: Les Choéphores, גרסה קונצרטית, 1927 - קונצ'רטו לפסנתר מס' 1, 1931 ז'ורז' מיגו: סימפוניה מס' 1, 1922 - "הג'ונגל", 1932 ריימונד לושר: סימפוניה מס' 1, 1935 אלבר רוסל: סימפוניה מס' 2, 1922; סימפוניה מס' 4, 1935 מרסל לנדובסקי: "מקצבי העולם", 1941; קונצ'רטו לפסנתר מס' 1, 1942; סימפוניה מס' 1, 1949; "רשימות הלילה", 1962 ז'אן מרטינו: סימפוניה מס' 2, 1945 אנרי טומאסי: "שיר לווייטנאם", 1969 אנרי סאקה: סימפוניה מס' 4, 1971 ז'אק שרפנטייה: סימפוניה מס' 5, 1977 אתר האינטרנט הרשמי של תזמורת פאדלו תזמורת פאדלו, באתר MusicBrainz (באנגלית) תזמורת פאדלו, באתר Discogs (באנגלית) יצירות אמנות: חזרה של תזמורת פאדלו בקרקס החורף, מנקודת ראותו של הצייר ג'ון סינגר סרג'נט תקליטים ישנים של תזמורת פאדלו תזמורות בפריז של תחילת המאה ה-20, היסטוריה של תזמורת פאדלו
גבול לבנון–סוריה

גבול לבנון–סוריה נמשך לאורך 394 קילומטר בצפון לבנון ובמזרחה, מנקודת המפגש שלו עם הים התיכון בצפון ועד למשולש הגבולות סוריה–לבנון–ישראל בדרום. זהו גבולה העיקרי של לבנון, ובנוסף לו היא גובלת רק עם ישראל שמדרום לה. הגבול מתחיל בצפון בשפך נהר אל-כביר לים התיכון, וממשיך מזרחה לאורך נהר זה. בקצה הצפון מזרחי של נפת עכאר הלבנונית וממערב לאגם חומס שבסוריה הגבול פונה לדרום-מזרח. הוא חוצה את נהר אורונטס (ב-34°27′18″N 36°29′24″E﻿ / ﻿34.455°N 36.490°E﻿ / 34.455; 36.490) ואת כביש הבקאע בין קעה לקוסייר (ב-34°25′18″N 36°32′36″E﻿ / ﻿34.4217°N 36.5433°E﻿ / 34.4217; 36.5433), ופוגש את הרי מול הלבנון (ב-34°13′N 36°36′E﻿ / ﻿34.22°N 36.60°E﻿ / 34.22; 36.60). הגבול פונה לכיוון דרום-מערב וממשיך לאורך הרי מול הלבנון עד הגעתו להר חרמון, למשולש הגבולות סוריה-לבנון-ישראל, בקצהו הצפוני של אזור החיץ שבין ישראל לסוריה שבפיקוח אונדו"ף. חוות שבעא שבאזור זה נמצאת בשליטת ישראל, אך יש מחלוקת האם זהו שטח סורי או לבנוני. לאורך הגבול פועלים מעברי גבול אחדים לתנועה בין שתי המדינות. מעבר הגבול העיקרי הוא מעבר הגבול אל-מסנע, השוכן על כביש ביירות-דמשק. המעבר כולל תחנה לבנונית ותחנה סורית, שביניהן מפריד אזור מפורז ברוחב 8 קילומטר. בתחילת המאה העשרים היה האזור הקרוי כיום סוריה ולבנון חלק מהאימפריה העות'מאנית, כשאזור הר הלבנון היה חצי-אוטונומי. במהלך מלחמת העולם הראשונה והמרד הערבי ובתמיכת הממלכה המאוחדת סולקה האימפריה העות'מאנית ממרבית המזרח התיכון. בהסכם סייקס–פיקו, שנחתם במאי 1916, נקבעה חלוקת שטחים אלה בין הממלכה המאוחדת לצרפת, ושטחי סוריה ולבנון ניתנו למנדט צרפתי. בשנת 1920 פיצלה צרפת שטחים אלה לישויות פוליטיות אחדות, בהן לבנון הגדולה, שהוקמה למען הנוצרים המרונים הפרו-צרפתים. לאומנים סורים התנגדו לפיצול זה, משום שראו את לבנון כחלק מסוריה הגדולה. האזורים הסוריים אוחדו לישות אחת במהלך שנות ה-30 של המאה ה-20. במהלך השנים 1943–1946 זכות סוריה ולבנון בעצמאות. היחסים בין סוריה ללבנון היו מתוחים פעמים רבות, והגבול ביניהן לא נקבע במדויק, חרף דרישתה של לבנון לעשות זאת. לבנונים רבים חששו ששכנתם הגדולה סוריה מתכוונת להשתלט על לבנון. בעקבות מלחמת האזרחים בלבנון, שפרצה ב-1975, פלשה סוריה ללבנון בשנת 1976, וצבא סוריה שהה במדינה עד לשנת 2005. מאז שנת 2011 מושפע אזור הגבול מאירועי מלחמת האזרחים בסוריה. יחסי לבנון–סוריה זליגת מלחמת האזרחים בסוריה ללבנון CIA World Factbook – Syria Emmanuel Brunet-Jailly (28 ביולי 2015). Border Disputes: A Global Encyclopedia: A Global Encyclopedia. ABC-CLIO. pp. 353–. ISBN 978-1-61069-024-9. {{cite book}}: (עזרה)
נהר האוז'

נהר ההאוּז' (באוקראינית :Уж) הוא נהר בצפון אוקראינה במחוזות ז'יטומיר וקייב (יש להבדיל בינו לבין נהר בעל שם זהה, הרחק במערב אוקראינה שזורם מסלובקיה לאוקראינה ועובר בעיר אוז'הורוד ונקרא בסלובקית בשם אונג) הנהר נשפך אל הפריפיאט, שזורם למאגר קייב. אורכו 256 ק"מ. ושטח אגן הניקוז שלו הוא 8080 ק"מ². מקורו באזור הכפר אנופול שבמחוז ז'יטומיר. הוא זורם בשפלת פולסיה באפיק מתפתל בעל יובלים רבים. שיפוע הנהר הוא 0.47 מטר לקילומטר בממוצע ומוזן על ידי מי גשמים ומי תהום. על הנהר אוז' שוכנות הערים קורוסטן, צ'רנוביל והעיירות פוליסיה ונארודיצ'י. עקב אסון צ'רנוביל, קיימת בחלקו המזרחי של הנהר רמת קרינה חריגה. ישנן מספר דעות לגבי מקור שמו של הנהר, הדעה הרווחת היא ששמו העתיק של הנהר ברוסית הוא אואשה על שמו של הכפר אושומיר שנמצא על גדותיו. דעה נוספת היא שהמילה Уж ברוסית מציינת מין של נחש, וממנה נגזר שמו של הנהר כיוון שהוא מתפתל בדומה לנחש. ברוסית מודרנית פירוש המילה Уж הוא "כבר", אך קשה להניח שיש קשר בינו לבין "נהר כבר", המופיע בספר יחזקאל. על אחד מיובליו של האוז', בשם נורין ניצבת העיר העתיקה אוברוך. מדיה וקבצים בנושא נהר האוז' בוויקישיתוף אין קשר לעיירה אנופול בפולין. פוליסיה כנראה נטושה כיום בגלל רמת קרינה גבוהה עקב אסון צ'רנוביל ערך זה הוא קצרמר בנושא גאוגרפיה של אוקראינה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
מערב הבקאע

נפת מערב הבקאע (בערבית: قضاء البقاع الغربي, בתעתיק מדויק: קצ'אא' אלבקאע אלע'רבי) היא נפה מנהלתית במחוז אל-בקאע שבדרום לבנון. בירת המחוז היא העיר ג'וב ג'נין. מרבית תושבי הנפה הם מוסלמים סונים, ולצידם חי מיעוט נוצרי ושיעי. תושבים רבים מהגרים מהמחוז לערים הגדולות בלבנון, דוגמת ביירות. בהשוואה לאזורים אחרים, האזור לא נפגע בצורה קשה במהלך מלחמת האזרחים במדינה. מבחינה גאוגרפית, הנפה גובלת ברכס מול הלבנון, שגובל בסוריה. פרק זה לוקה בחסר. אנא תרמו לוויקיפדיה והשלימו אותו. ג'וב ג'נין – בירת הנפה משע'רה (אנ') עזה (ער') קרעון (אנ') ואגם קרעון כאמד א-לוז סוחמור חמארה (אנ') א-סווירי (אנ') ח'רבת קנפאר לַאלַא (ער') ליבאיא סולטאן יעקוב יוחמור (אנ') עמיק וביצת עמיק מדיה וקבצים בנושא מערב הבקאע בוויקישיתוף ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
יאסון מקירנה

יאסון מקירנה (ביוונית: Ἰάσων ὁ Κυρηναῖος) היה יהודי הלניסטי מהעיר קירנה בצפון אפריקה, שחי סביב שנת 100 לפנה"ס וכתב היסטוריה של תקופת החשמונאים עד הניצחון על ניקנור (175–161 לפנה"ס). חיבורו נכתב בחמישה ספרים והיווה את הבסיס לספר מקבים ב. בספר "מקבים ב" כותב המחבר: ”[כל־אלה] סיפר יָסוֹן קוּרֵני בחמישה ספרים ואנחנו ננסה לצמצם [אותם] בחיבור אחד”. החיבור המקורי של יאסון אבד, והוא ידוע רק מתוך הקיצור שכתב מחבר ספר מקבים ב, שבעצמו התוודה כי נהג בחופש רב בקיצורו. חיבורו של יאסון לא רק קוצר, אלא גם קיבל תוספות וכנראה חלו בו גם שינויים. בהמשך הוא כותב: "ונעזוב לסופר את דיוק הפרטים ונשתדל ללכת לפי תוכנית הקיצור... כי להיכנס לתוך העניינים ולדבר על הכל ולעסוק בפרטים, [זאת] שׂוּמה על סופר ההיסטוריה הראשון, ואילו למעתיק דברים יורשה לרדוף אחרי קיצור הדיבור ולהימנע מהשלמת המלאכה". יאסון מקירנה הוא הסופר היהודי–הלניסטי היחיד הידוע לנו מקהילה זו. על פי האופי ההיסטוריוגרפי של חיבורו וסגנונו היווני המובהק, נראה כי הייתה לו השכלה יוונית ניכרת. הוא התמצא בעולם ההלניסטי ובמונחיו המינהליים. על פי הערצתו הניכרת לבית המקדש בירושלים, וביקורתו כלפי היהודים הנראים לו כמחקים את מנהגי הנוכרים נראה כי ביקר בארץ ישראל. זמנו לא ידוע, אולם הטרמינולוגיה בספרו והיעדר רמז כלשהו לתקופת השלטון הרומי מעידים בוודאות כי ספרו נכתב בתקופה ההלניסטית, בסביבות שנת 100 לפנה"ס. לדברי מנחם שטרן, אין שום רמז לכך שסופר "מקבים ב" שינה משהו מתפיסתו של יאסון או שהיה בעל אידאולוגיה מנוגדת לשלו. Jason of Cyrene, The New International Encyclopædia, בוויקיטקסט באנגלית Jason of Cyrene, המהדורה האחת-עשרה של אנציקלופדיה בריטניקה בויקיטקסט באנגלית חשמונאים ב, פרק ב, פסוק כג (תרגום א. ש. הרטום). Jason of Cyrene, The New International Encyclopædia חשמונאים ב, פרק ב, פסוקים כח–לא (תרגום א. ש. הרטום). אורן טל,ארץ-ישראל בתקופה ההלניסטית — היבט ארכאולוגי. קדמוניות: כתב-עת לעתיקות ארץ-ישראל וארצות המקרא.כרך מ' - 133 תשס"ז; 2007 מנחם שטרן, מחקרים בתולדות ישראל בימי הבית השני, עמ' 353. ערך זה הוא קצרמר בנושא יוון העתיקה ובנושא תולדות עם ישראל. אתם מוזמנים לתרום לוויקיפדיה ולהרחיב אותו.
הר דבול

הר דֶּבוֹל (באנגלית: Mount Devol; בבולגרית: връх Девол) היא הר המכוסה קרח, בהרי לאסוס, בצפון האי אלכסנדר, שבאנטארקטיקה. גובהו של ההר 1,700 מטרים מעל פני הים. ההר ממוקם 10.24 קילומטרים דרומית - מזרחית מהר וילבי; 8.7 קילומטרים דרומית - דרומית-מזרחית להר קלמנט אוחרידצקי שבהרי אוניברסיטת סופיה; 8.77 קילומטרים מערבית מנונאטאק ראצ'ניצה; 2.7 קילומטרים צפונית - צפון-מערבית לפסגת מוריסני; ו-9.5 קילומטרים צפונית - מזרחית לנונאטאק פוקנר. ההר מופה על ידי סוקרים בריטיים בשנת 1971. ההר נקראת על שם העיירה דבול בדרום מערב בולגריה שבימי הביניים. הגאזט האנטארקטי הבולגרי (בבולגרית) הר דבול באתר הגאזט האנטארקטי של ממשלת אוסטרליה הר דבול באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix גאזט השמות האנטארקטיים הרשמי הבולגרי מידע גאוגרפי והיסטורי